Սուրբ Մկրտութեամբ հաւատացեալները միացուցէք Աստուծոյ Ժողովուրդին, ապաշխարութեան խորհուրդով Քրիստոսի ու եկեղեցւոյ անունով ներեցէք մեղքերը, Սուրբ միւռոնով մխիթարութիւն տուէք հիւանդներուն ու զանազան խորհուրդներու եւ օրուան տարբեր ժամերու գոհութեան ու փառաբանութեան աղօթքներով դարձէք ձայն Աստուծոյ ժողովուրդին ու համայն մարդկութեան - յորդորեց ապա Սրբազան Պապը մատնանշելով թէ պէտք է գիտակցին թէ ընտրուած են մարդոց միջեւ ու սահմանուած անոնց ծառայութեան ապա թելադրեց «ուրախութեամբ եւ անկեղծ սիրով ի գործ դնել Քրիստոսի քահանայական առաքելութիւնը, միակ ձգտում ունենալով հաճելի դառնալ Աստուծոյ եւ ոչ թէ իրենք իրենց։